Deportivo de La Coruña

Deportivo de La Coruña (ametliku nimega Real Club Deportivo de La Coruña, S.A.D.; galeegi Deportivo da Coruña) on Hispaania jalgpalliklubi, mille kodulinn on A Coruña Galicias. Alates hooajast 2014–2015 mängib klubi Hispaania kõrgliigas La Ligas.

Klubi asutati 1906. aastal nime Club Deportivo de la Sala Calvet all. Klubi sai kuningliku staatuse 1907. aasta mais ja kuningas Alfonso XIII sai klubi aupresidendiks.

Deportivo de La Coruña on tulnud korra Hispaania meistriks (hooajal 1999–2000) ning võitnud kaks korda Hispaania karika (hooaegadel 1994–95 ja 2001–02) ning kolmel korral Hispaania superkarika (aastatel 1995, 2000 ja 2002). 1990. ja 2000. aastatel mängis klubi sageli UEFA Meistrite Liigas ja UEFA karikavõistlustel. UEFA Meistrite Liigas on parimaks tulemuseks pääs poolfinaali hooajal 2003–2004, mil poolfinaalis kaotati kahe mängu kokkuvõttes hilisemale meistrile FC Portole. UEFA karikavõistlustel oli parimaks kohaks neljandasse ringi ehk kuueteistkümnendikfinaali jõudmine hooajal 1999–2000.

Deportivo de La Coruña mängis püsivalt Hispaania kõrgliigas aastatel 1991–2011. Hooajal 2010–2011 saadi kõrgliigas 18. koht ja langeti esiliigasse. Hooajaks 2012–2013 tõusti tagasi kõrgliigasse, kuid eelviimase koha tõttu tuli järgmine hooaeg taas alustada esiliigast. Alates 2014–2015 on klubi püsinud kõrgliigas.

Deportivo de La Coruña kodustaadion on Estadio Riazor, mis mahutab 32 912 pealtvaatajat.

Deportivo de La Coruña suurim rivaal on samuti Galicia piirkonnas tegutsev klubi Celta de Vigo ja klubide vahelised mängud on tuntud Galicia derbina.

Praegune meeskond 
Seisuga 24. august 2017

Saavutused 
La Liga
Võidud (1): 1999–00
Copa del Rey
Võidud (2): 1994–95, 2001–02
Supercopa de España
Võidud (3): 1995, 2000, 2002
Segunda División
Võidud (5): 1961–62, 1963–64, 1965–66, 1967–68, 2011–12
UEFA Intertoto Cup
Võidud (1): 2008

Peatreenerid 
 ...
  Arsenio Iglesias (1992–1995)
  John Toshack (1995–1997)
  Carlos Alberto Silva (1997)
  José Manuel Corral (1997–1998)
  Javier Irureta (1998–2005)
  Joaquín Caparrós (2005–2007)
  Miguel Ángel Lotina (2007–2011)
  José Luis Oltra (2011–2012)
  Domingos Paciência (2012–2013)
  Fernando Vázquez (2013–)

Välislingid 

 Ametlik koduleht

 
Hispaania jalgpalliklubid
A Coruña